text: Sommerens strandsafarier skal trække turister til
  29 april 2014 kl. 08.48
  Syddanske strandsafarier ved Vadehavet med masser af naturoplevelser og gastronomi på højt niveau skal lokke turister og andre ud i naturen.
  Det skal være en stor oplevelse at komme ud i naturen, når firmaerne tager på teambuilding, når skolerne tager på udflugt, eller når turisterne de skal nyde ferien.
  Derfor er nogle af de arrangører, der tilbyder strandsafarier i dag samlet til en udviklingsworkshop, hvor de bl.a. skal på østerssafari i Vadehavet og tilberede lokale fødevarer på Rømø.
  Konceptet med strandsafarier startede så småt op sidste sæson. Nu skal naturoplevelserne så blive endnu bedre med mere fokus på de lokale fødevarer.
  Samtidig lærer arrangørerne i dag både noget om markedsføring og om hvordan de lokale fødevareproducenter, kan lære noget af hinanden, så de kan tilbyde en bedre oplevelse til turisterne.
  Bag strandsafarierne står bl.a. Væksthus Syddanmark
  